A Special Warranty Deed
Material: papyrus
Place: Hermopolites
Categories: Übereinkunft
Verkauf
Land
zwei Exemplare
Αὐρήλιος Σιλβανὸς Ἀκῆτος μητρὸς Θερμούθιος ὡς  ξ οὐλὴ δακτύλῳ λιχανῷ ἀριστερᾶς χειρὸς ἀπὸ ἐποκίας Διοδώρου τοῦ μεγά
λου Ἑρμοπολίτου νομοῦ Αὐρηλίῳ Ἀσκληπιάδῃ Ἀδελφίου ἄρξαντι βουλ[ευ]τῇ Ἑρμουπόλεως τῆς λαμπροτάτης χαίρειν. 
ὁμολογῶ πεπρακέναι καὶ καταγεγραφηκέναι σοι κατὰ τήνδε τὴν δισσὴν  ἀσφάλειαν ἀπὸ τοῦ νῦν ἐπὶ τὸν ἅπαντα χρόνον 
τὸ ὕπαρχόν μοι ἀπὸ δικαίου συνχωρήματος Κοπρέου ψιλὸν τόπον ἀπὸ  παλαιᾶς συμπτωσιμοις οἰκίας ἐπιπαίδου ἀτιχί
στου οἵας ἐστὶν διαθέσεως ἐπὶ τοῖς ἐνοῦσι θεμελίοις σὺν τῷ ἀνήκοντι μέρι τοῦ φρέατος καὶ τοῖς ἄλλοις χρηστηρίοις καὶ ἀνήκουσι 
πᾶσει καὶ εἰ[σ]όδοις καὶ ἐξόδοις ἐν τῇ αὐτῇ Ἑρμουπόλει ἐπʼ ἀμφόδου φρουρ[ίο]υ λιβὸς ἐν ῥύμῃ λεγομένῃ Ἀσυγκρη[τ]ίου γίτονες
 νότου 
καὶ ἀπηλιώτου σου τοῦ ὠνουμένου βορρᾶ καὶ λιβὸς δημόσιαι ῥύμαι τιμῆς τῆ[ς] πρὸς ἀλλήλους συμπεφωνημένης ἀργυρίου Σεβαστῶν 
νομίσματος ταλάντων ἑκατὸν γίν ἀργ  ρ ἅπερ αὐτόθι ἀπέσχον παρά σου τοῦ ὠνουμένου διὰ χειρὸς ἐκ πλήρους, καὶ εἶναι περὶ 
σὲ τὸν ὠνούμενον καὶ τοὺς παρὰ σοῦ  τῆς πεπραμένης σοι ὡς πρόκειται παλαιᾶς οἰκίας ἤτοι ψιλοῦ τόπου κυρίαν καὶ κράτησιν 
χρωμένους καὶ οἰκονομοῦντας περὶ αὐτῶν καθʼ ὃν ἐὰν αἱρῆσθαι τρόπον ἀπὸ τοῦ νῦν ἐπὶ τὸν ἀεὶ χρόνον, τῆς βεβαιώσεως 
διὰ παντὸς πρὸς πᾶσαν βεβαίωσιν ἐξακολουθούσης μοι τῷ πωλοῦντι καὶ μὴ ἐπελεύσασθαί με μηδὲ ἄλλον ὑπὲρ ἐμοῦ ἐπί σε τὸν 
ὠνούμενον μηδὲ ἐπὶ τοὺς παρά σου περὶ μηδενὸς τῆσδε τῆς πράσεως τρόπῳ μηδενί. ἐὰν δὲ ἐπέλθω ἢ μὴ βεβαιῶ, ἥ  ἔφοδος 
ἄκυρος ἔστω καὶ προσαποτίσω ἢ ὁ ὑπὲρ ἐμοῦ ἐπελευσόμενός σοι τῷ ὠνουμένῳ ἢ τοῖς παρά σου τά τε βλάβη καὶ δαπανήματα 
καὶ ἐπιτίμου ὡς ἴδιον χρέος διπλῆν τὴν τιμὴν καὶ εἰς τὸ δημόσιον τὴν ἴσην· καὶ μηδὲν ἧσσον ἡ πρᾶσις κυρία ὡς ἐν δη
μοσίῳ ἀρχείῳ κατακειμένη, ἣν καὶ δισσήν σοι ἐξεδόμην· ἐντεῦθεν εὐδοκῶ τῇ ἐσομένῃ δημοσιώσι, περὶ δὲ τοῦ ταῦτα 
οὕτως ὀρθῶς καὶ καλῶς γίνεσθαι ἐπερωτηθ ὡμολόγ. ὑπατείας Ἀντωνίου Μαρκελλίνου καὶ Πετρωνίου Προβίνου 
τῶν λαμπροτάτων Φαρμοῦθι ϛ. Αὐρήλιος Σιλβανὸς ὁ προκίμενος πέπρακα καὶ ἀπέσχον τὴν τιμὴν ἐκ πλήρους καὶ βεβαιώσω 
καὶ εὐδοκῶ τῇ ἐσομένῃ δημοσιώσι ὡς πρόκειται. Αὐρ Μέλας Διδύμου ἔγραψα ὑπὲρ αὐτοῦ γράμματα μὴ εἰδότος. 
 Αὐρ Πινουτίων συναλλαγματογρ διʼ ἐμοῦ ἐγρ